google/wiki40b huggingface dataset:
खरोष्ठी

सिंधु घाटी की चित्रलिपि को छोड़ कर, खरोष्ठी भारत की दो प्राचीनतम लिपियों में से एक है। यह दाएँ से बाएँ को लिखी जाती थी। सम्राट अशोक ने शाहबाजगढ़ी और मनसेहरा के अभिलेख खरोष्ठी लिपि में ही लिखवाए हैं। इसके प्रचलन की देश और कालपरक सीमाएँ ब्राह्मी की अपेक्षा संकुचित रहीं और बिना किसी प्रतिनिधि लिपि को जन्म दिए ही देश से इसका लोप भी हो गया। ब्राह्मी जैसी दूसरी परिष्कृत लिपि की विद्यमानता अथवा देश की बाएँ से दाहिने लिखने की स्वाभाविक प्रवृत्ति संभवत: इस लिपि के विलुप्त होने का कारण रहा हो।

नाम की व्युत्पत्ति

प्रारंभ में इसके पढ़ने का प्रयास करनेवाले यूरोपीय विद्वानों ने इसे बैक्ट्रियन, इंडो-बैक्ट्रो-पालि या एरियनो-पालि जैसे नाम दिए थे। खरोष्ठी नाम ललितविस्तर में उल्लिखित 64 लिपियों की सूची में है। इसके नाम की व्युत्पत्ति के संबंध में अनेक मत हैं जिनमें सर्वाधिक मान्य प्रजलुस्की का है। उनके मतानुसार खरोष्ठी का मूल खरपोस्त (ऊखरपोस्त ऊखरोष्ठ) है। पोस्त ईरानी भाषा का वह शब्द है जिसका अर्थ 'खाल' होता है। महामायूरी में उत्तरपश्चिम भारत के एक नगरदेता का नाम खरपोस्त आया है। चीनी परंपरा के अनुसार इसका आविष्कार ऋषि खरोष्ठ ने किया था। लिपि के नाम से व्युत्पत्ति चाहे जो हो, इसमें संदेह नहीं कि इस देश में यह उत्तरपश्चिम से आई और कुछ काल तक, अशोक के अतिरिक्त, मात्र विदेशी राजकुलों द्वारा उनके ही प्रभाव के क्षेत्र में प्रयुक्त होकर उनके साथ ही समाप्त हो गई।

खरोष्ठी लिपि के उदाहरण

खरोष्ठी लिपि के उदाहरण प्रस्तरशिल्पों, धातुनिर्मित पत्रों, भांडों, सिक्कों, मूर्तियों तथा भूर्जपत्र आदि पर उपलब्ध हुए हैं। खरोष्ठी के प्राचीनतम लेख तक्षशिला और चार (पुष्कलावती) के आसपास से मिले हैं, किंतु इसका मुख्य क्षेत्र उत्तरी पश्चिमी भारत एवं पूर्वी अफगानिस्तान था। मथुरा से भी कुछ खरोष्ठी अभिलेख प्राप्त हुए हैं। इनके अतिरिक्त दक्षिण भारत, उज्जैन तथा मैसूर के सिद्दापुर से भी खरोष्ठी में लिखे स्फुट अक्षर या शब्द मिले हैं। मुख्य सीमा के उत्तर एवं उत्तर पूर्वी प्रदेशों से भी खरोष्ठी लेखोंवाले सिक्के, मूर्तियाँ तथा खरोष्ठी में लिखे हुए प्राचीन ग्रंथ उपलब्ध हुए हैं। ई. पू. की चौथी, तीसरी शताब्दी से ईसा की तीसरी शताब्दी तक उत्तरपश्चिम भारत में मथुरा तक खरोष्ठी का प्रचलन रहा। कुषाणयुग के बाद इस लिपि का भारत से बाहर चीनी तुर्किस्तान में प्रवेश हुआ और कम से कम एक शताब्दी वह वहाँ जीवित रही।
खरोष्ठी के उद्भव के संबंध में सर्वाधिक प्रचलित मत है कि हखमनी शासकों को परिस्थितिवश पहले असूरिया और काबुल में प्रयुक्त होनेवाली अरमई () लिपि को शासन संबंधी कार्यों के लिए अपनाना पड़ा और उनके शासन के साथ ही उत्तरपश्चिम भारत में इसका प्रवेश हुआ। आवश्यकतावश कुछ भारतीयों को इसे सीखना पड़ा, किंतु बाद में ब्राह्मी के सिद्धांतों के आधार पर इसमें परिवर्तन हुए और इस प्रकार खरोष्ठी का जन्म हुआ। मुख्य रूप से भारत के ईरान द्वारा अधिकृत प्रदेश में इसका प्रचार, प्राचीन फारसी शब्द दिपि (लिखना) एवं इससे उद्भूत दिपपति शब्दों का अशोक के अभिलेखों में प्रयोग, दीर्घस्वरों का अभाव, ईरानी आहत सिक्कों पर ब्राह्मी अक्षरों के साथ खरोष्ठी अक्षरों की विद्यमानता तथा कुछ खरोष्ठी वर्णों का अरमई के वर्णों से साम्य एवं अनेकों के अरमई वर्णों से उद्भव की प्रतिपाद्यता इस मत के पोषक तत्व हैं।
फहमीदा हुसैन

पुरस्कार

2004: President's Pride of Performance

2004: Pakistan Academy of Letters Award

2003: Latif Award for Outstanding work in Research & Publications

2000: Sahyog Foundation Award for best Sindhi Writer of Sindh

1995: Sindh Graduates Association Award in Research & Writing

1994: Hijra Award 1414, Pakistan Academy of Letters

1994: Sindhi Adabi Sangat Award for Best Research on Shah Latif's Poetry & Women Studies
शंघाई बंदरगाह

यह चीन का एक प्रमुख बंदरगाह है।
विरजानन्द दण्डीश

महर्षि दयानंद सरस्वती के गुरु महर्षि वृजानंद दंडी का जन्म  पंजाब प्रांत में जालंधर जिले के गंगापुर नामक गांव में प० नारायण दत्त जी के यहाँ हुआ था। पांच वर्ष की आयु में शीतला के कारण उनकी दोनो आँखो की दृष्टि चली गई थी। तथा बारह वर्ष की आयु में ही वह माता-पिता की छत्र छाया से वंचित हो गये
साईलैब

कुछ उदाहरण

-->A=[0 1;2 4]
 A  =
 !   0.    1. !
 !   2.    4. !
 -->B=inv(A)   // Inverse
 B  =
 ! - 2.     .5 !
 !   1.    0.  !
 -->A*B
 ans  =
 !   1.    0. !
 !   0.    1. !
 -->
बडगाम

नामोत्पत्ति

बडगाम शब्द "बड़ा ग्राम (गाँव)" का रूप है।
मिसिस कौशिक की पाँच बहुएँ

शो के बारे में

श्रीमती कौशिक की पांच बहुएं एक प्रकाश एक विस्तृत संयुक्त मध्यम वर्ग परिवार और अपनी सख्त और अनुशासक माँ का दिल परिवार नाटक है। एक संयुक्त राजस्थानी परिवार के दुर्जेय महामाता के रूप में, बल्कि वह ably उसके घर की बागडोर आयोजित किया गया है, अपने पति के जीवन में सबसे महत्वपूर्ण निर्णय किया, उसके पाँच पुत्र और चार बेटियों में कानून। कहानी श्रीमती बिन्देश्वरी कौशिक ने अपने सबसे छोटे बेटे के लिए पांचवें बहू के लिए खोज के साथ शुरू होता है। उसके अनुसार, एक आदर्श बहू जो प्रकृति के तत्वों की एक समामेलन (अग्नि, जल, वायु अंतरिक्ष और पृथ्वी) उसके अन्य चार प्यार, ईमानदार और आज्ञाकारी में कानून बेटियों द्वारा प्रतिनिधित्व गुण जैसा होना चाहिए है। लवली दर्ज करें - एक मुक्त उत्साही, मज़ा को प्यार, सुंदर युवा लड़की है जो अपने खुद के नियम बनाने के बजाय किसी और को है में विश्वास रखता है। लवली सोचता है कि यह पूरी तरह से स्वीकार्य है करने के क्रम में किसी की मदद के लिए झूठ! त्वरित उसकी सोच में, वह एक उंगली की तस्वीर पर एक धागा स्पिन लेकिन उसे झूठ हानिरहित और इरादा किसी की भावनाओं को चोट कभी नहीं कर सकते हैं। क्या से प्रसन्नचित एक परिवार नाटक है कि जीवन के प्रति उनके अलग अलग दृष्टिकोण के बावजूद बिन्देश्वरी दिल में लवली यात्रा इस प्रकार है।
बबेसिओसिस

बबेसिओसिस (Babesiosis) पशुओं में होने वाला रोग है जो रक्त प्रोटोज़ोआ के कारण होता है जो एककोशिकीय जीव है। यह मलेरिया-जैसा रोग है जो बबेसिया (Babesia) नामक प्रोटोजोवा के संक्रमण के कारण होता है। स्तनपोषी जीवों में ट्राइपैनोसोम (trypanosomes) के बाद बबेसिया दूसरा सबसे अधिक पाया जाने वाला रक्त परजीवी है। मनुष्यों में यह रोग बहुत कम पाया जाता है।
बबेसिया प्रजाति के प्रोटोज़ोआ पशुओं के रक्त में चिचडियों (किलनी या कुटकी/ticks) के माध्यम से प्रवेश कर जाते हैं तथा वे रक्त की लाल रक्त कोशिकाओं में जाकर अपनी संख्या बढ़ने लगते हैं जिसके फलस्वरूप लाल रक्त कोशिकायें नष्ट होने लगती हैं। लाल रक्त किशिकाओं में मौजूद हीमोग्लोबिन पेशाब के द्वारा शरीर से बाहर निकलने लगता है जिससे पेशाब का रंग कॉफी के रंग का हो जाता है। कभी-कभी पशु को खून वाले दस्त भी लग जाते हैं। इसमें पशु खून की कमी हो जाने से बहुत कमज़ोर हो जाता है पशु में पीलिया के लक्षण भी दिखायी देने लगते हैं तथा समय इलाज ना कराया जाय तो पशु की मृत्यु हो जाती है।

उपचार व रोकथाम

यदि समय पर पशु का इलाज कराया जाये तो पशु को इस बीमारी से बचाया जा सकता है। इसमें बिरेनिल के टीके पशु के भार के अनुसार मांस में दिए जाते हैं तथा खून बढाने वाली दवाओं का प्रयोग कियस जाता है। इस बीमारी से पशुओं को बचाने के लिए उन्हें चिचडियों के प्रकोप से बचना जरूरी है क्योंकि ये रोग चिचडियों के द्वारा ही पशुओं में फैलता है।
मर्करी(I) सल्फेट

मर्करी (I) सल्फेट एक अकार्बनिक यौगिक है।
मॉरफीन

मार्फ़िया (मॉरफीन, morphine) एक ऐल्केलॉइड है। सरटर्नर (Sertiirner) द्वारा सन्‌ 1806 में इस ऐल्केलाइड का पृथक्करण अफीम से हुआ था। इसका प्रयोग हाइड्रोक्लोराइड, सल्फेट, एसीटेट, टार्ट्रेट और अन्य संजातों के रूप में होता है। मॉरफीन से पीड़ा दूर होती और गाढ़ी नींद आती है। इसका सेवन मुख से भी कराया जाता है, पर इंजेक्शन से प्रभाव शीघ्रता से होता है।  It have phenanthrene carbon skeleton पीड़ा हरने में यह अद्वितीय पदार्थ सिद्ध हुआ है, पर इसके लगातार सेवन से आदत पड़ जाने की अशंका रहती है। इससे डाक्टर लोग इसका सेवन जहाँ अन्य औषधियों से काम चालाया जा सकता हो, वहाँ नहीं कराते। बहुधा इसका उपयोग दमा खाँसी, विशेषत: कुक्कुर खाँसी, में होता है। कुछ परिस्थितियों में इससे वमन और अतिसार रुकता है। आभ्यंतर रक्तस्त्राव, अभिघातज पीड़ा, गर्भपात की आशंका आदि में इसका व्यवहार होता है। यह बहुमूल्य औषधि है।
एल्कोहॉल में विलयन से वर्णरहित क्रिस्टल के रूप में मॉरफीन प्राप्त होता है। इसे अणु में क्रिस्टलन जल का एक अणु रहता है। अजल मॉरफीन 254° सेंo पर पिघलता है। इसका विशिष्ट घूर्णन [a]d25 = - 132° है। एक ग्राम मॉरफीन 5000 घन सेंमी0 जल में, अथवा 210 घन सेंमी0 एल्कोहॉल में घुलता है। क्षार में यह विलेय है। अम्लों से यह लवण बनाता है। सल्फेट, हाइड्रो-क्लोराइड और एसीटेट इसके महत्व के लवण हैं। इसके लवण लोहे, ताँबे और पारद के लवणों, क्षारमृत्तिका के लवणों तथा टैनिन वाले पदार्थों से मेल नहीं खाते। फेरिक क्लोराइड से यह गाढ़ा नीला रंग देता है। इसका संश्लेषण 27 क्रमों में हुआ है। यह संश्लेषण केवल वैज्ञानिक महत्व का है, व्यापारिक महत्व का नहीं। आज अनेक संश्लिष्ट पदार्थ बने हैं, जो मॉरफीन के स्थान में पीड़ापहारी के रूप में प्रयुक्त हो सकते हैं, या होते हैं। मॉरफीन का अणुसूत्र, (C17 H19 N O3) है,।
लॉलीवुड

लॉलीवुड पाकिस्तान के लाहौर स्थित पाकिस्तानी फ़िल्म उद्योग का अनाधिकृत नाम है। सनित फ़िल्म (Film Industry) को कहा जाता है। इस में लवली - पाकिस्तान के अहम शहर लाहौर से लिया गया है।

इतिहास

भारत में सिनेमा का आरम्भ ७ जुलाई १८९६ को हुआ जब लुमिये-बन्धुओं की सिनेमाटोग्राफी में मुम्बई के वेस्टर्न हॉटल में छः लघु फ़िल्में प्रदर्शित की गई। विदेशी निर्माताओं द्वारा प्रदर्शित फ़िल्में देखने के बाद कुछ भारतीयों में भी फ़िल्मों के प्रति उत्साह जागा और १९१० के दशक में पुंडालिक नामक भारतीय फ़िल्म प्रदर्शित हुई। बाद में प्रदर्शित हुई मराठी फ़िल्म राजा हरिश्चंद्र को भारत की सर्वप्रथम पूर्ण लम्बाई की फ़िल्म माना जाता है। १९२८ में लाहौर में फ़िल्म निर्माण का कार्य आरम्भ हुआ जो भारत के विभाजन के बाद पाकिस्तानी फ़िल्म उद्योग के रूप में विकसित हुआ।
परिगणना

एक परिगणना किसी संग्रह के सारे वस्तुओं की एक संपूर्ण, क्रमिक सूचीकरण होती है। यह शब्द आम तौर पर गणित और संगणक विज्ञान में इस्तेमाल होता हैं और इसका संदर्भ किसी समुच्चय के सारे के सारे तत्त्वों के सूचीकरण से हैं।
अनंगरंग

अनंगरंग (अनंगरंग) , कल्याणमल्ल प्रणीत एक कामशास्त्रीय ग्रन्थ जिसमें मैथुन संबंधी आसनों का विवरणी है।  ४२० श्लोकों एवं १० स्थल नामक अध्यायों में विभक्त यह ग्रन्थ 'भूपमुनि' के रूप में प्रसिद्ध कलाविदग्ध क्षत्रिय विद्वान कल्याणमल्ल द्वारा अपने घनिष्ठ मित्र लोदीवंशावतंस लाडखान के कौतुहल के लिये रची गयी थी। विश्व की विविध भाषाओं में इस ग्रन्थ के अनेक अनुवाद प्रकाशित हैं।
रेडियोमिति

रेडियोमिति (Radiometry) विद्युतचुंबकीय विकिरण को मापने की तकनीकों और तकनीकी अध्ययन को कहते हैं। इसमें प्रकाश का मापन भी शामिल है।
जल का शोधन

जल का शोधन (Water purification) वह प्रक्रिया है जिसमें जल से अवांछित रसायन, जैविक अशुद्धियाँ, घुले हुए ठोस, और गैसें आदि निकाली जातीं हैं। जल शोधन का लक्ष्य किसी कार्य विशेष के लिए जल को संसाधित करके उस कार्य के लिए उपयुक्त बनाना है।
९८८ ईसा पूर्व

९८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ९८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लूट (2011 फ़िल्म)

Loot movie is a super hit movie in the name of stars are.
Govinda
Sunil Shetty
Mahakshay Chakraborty
Javed Jaffrey
Peter Oman   and produced by. 
Sunil Shetty
Shabbir Boxwala
Anup Gandhi 
And director is. Tannish Raj thakur.
Release date. 4 November 2011
Go and see the movie and Enjoy your self......
सचखंड एक्स्प्रेस 12715

ट्रेन इतिहास

यह नांदेड़ और अमृतसर के बीच साप्ताहिक एक्सप्रेस ट्रेन के रूप में वर्ष 1995 में शुरू की गई थी। ज्यादातर लोगों के द्वारा इस ट्रेन का उपयोग तीर्थ यात्रा के लिए किया जाता है। नांदेड़,मनमाड,भोपाल,ग्वालियर,दिल्ली और भुसावल में स्थानीय लोगों के द्वारा के प्रत्येक डिब्बे में लंगर(मुफ्त भोजन)की व्यवस्था की जाती हैं। शुरुआत में लंगर स्थानीय सिख व्यापारियों द्वारा चलाया जाता था,लेकिन उसके बाद यह व्यवस्था गुरुद्वारा द्वारा किया जाने लगा।

लोको लिंक

यह ट्रेन डीजल और बिजली दोनों ट्रैक्शन पर चलती हैं।
चंद्रकांता (उपन्यास)

चंद्रकान्ता हिन्दी के शुरुआती उपन्यासों में है जिसके लेखक देवकीनन्दन खत्री हैं। इसकी रचना १९ वीं सदी के आखिर में हुई थी। यह उपन्यास अत्यधिक लोकप्रिय हुआ था और कहा जाता है कि इसे पढ़ने के लिये कई लोगों ने देवनागरी सीखी थी। यह तिलिस्म और ऐयारी पर आधारित है और इसका नाम नायिका के नाम पर रखा गया है।

कथानक

चन्द्रकान्ता को एक प्रेम कथा कहा जा सकता है। इस शुद्ध लौकिक प्रेम कहानी को, दो दुश्मन राजघरानों, नवगढ और विजयगढ के बीच, प्रेम और घृणा का विरोधाभास आगे बढ़ाता है। विजयगढ की राजकुमारी चंद्रकांता और नवगढ के राजकुमार वीरेन्द्र विक्रम को आपस में प्रेम है। लेकिन राज परिवारों में दुश्मनी है। दुश्मनी का कारण है कि विजयगढ़ के महाराज नवगढ़ के राजा को अपने भाई की हत्या का जिम्मेदार मानते है। हालांकि इसका जिम्मेदार विजयगढ़ का महामंत्री क्रूर सिंह है, जो चंद्रकांता से शादी करने और विजयगढ़ का महाराज बनने का सपना देख रहा है। राजकुमारी चंद्रकांता और राजकुमार विरेन्द्र विक्रम की प्रमुख कथा के साथ साथ ऐयार तेजसिंह तथा ऐयारा चपला की प्रेम कहानी भी चलती रहती है। कथा का अंत नौगढ़ के राजा सुरेन्द्र सिंह के पुत्र वीरेन्द्र सिंह तथा विजयगढ़ के राजा जयसिंह की पुत्री चन्द्रकांता के परिणय से होता है।

समीक्षा

उपन्यास का आकर्षण हैं तिलिस्मी और ऐयारी के अनेक चमत्कार जो पाठक को विस्मित तो करते ही हैं, रहस्य निर्मित करते हुए उपन्यास को रोचकता भी प्रदान करते हैं। क्रूर सिंह के षड्यंत्र एवं वीरेन्द्र विक्रम के पराक्रम का वर्णन अत्यधिक रोचक बन जाता हैं।
कक्षीय ताख

कक्षीय ताख (orbital node) वह दो बिन्दु होते हैं जहाँ किसी परिक्रमा करती हुई खगोलीय वस्तु की कक्षा (ऑरबिट) किसी सन्दर्भ समतल को भेदती है। ध्यान दें कि अगर परिक्रमा का समतल और सन्दर्भ समतल एक ही हो तो कक्षीय ताख होते ही नहीं, यानि उनके लिए इन कक्षीय समतल और सन्दर्भ समतल का एक-दूसरे से तिरछा होना आवश्यक है।

आरोही और अवरोही समतल

क्योंकि कक्षा सन्दर्भ समतल को दो स्थानों पर भेदती है, इसलिये इन दोनों ताखों को अलग नाम दिए जाते हैं। जहाँ कक्षा में चलती हुइ वस्तु समतल से ऊपर की ओर जा रही हो, वह आरोही ताख (ascending node) या उत्तर ताख (north node) कहलाती है। और जहाँ वस्तु समाल से नीचे जा रही हो वह अवरोही ताख (descending node) या दक्षिण ताख (south node) कहलाती है।

पृथ्वी कक्षा ताख

पृथ्वी जब अपनी कक्षा में सूरज की परिक्रमा करती है तो सूर्यपथ (ecliptic) को सन्दर्भ समतल माना जा सकता है। जिन दो स्थानों पर पृथ्वी की कक्षा सूर्यपथ को भेदती है, उन पृथ्वी कक्षा ताखों (Earth orbit nodes) का समय विषुव (equinox) होते हैं। एक विषुव मार्च के महीने में (वसंत ऋतु) में होता है और "वसंत विषुव" (spring equinox) कहलाता है। दूसरा विषुव सितम्बर के महीने में (यानि शरद ऋतु) में होता है और "शरद विषुव" (autumn equinox) कहलाता है। इन दोनों दिनों में पृथ्वी की भूमध्य रेखा सीधी सूरज की ओर रुझान रखती है और पूरे वर्ष में यह दो दिवस हैं जब दिन व रात की लम्बाई ठीक बराबर होती है।

चंद्र ताख

पृथ्वी के इर्द-गिर्द चंद्रमा की कक्षा के लिये भी सूर्यपथ को ही सन्दर्भ समतल माना जाता है। चंद्रमा पर सूरज का गुरुत्वाकर्षक प्रभाव चंद्र ताखों (lunar nodes) को धीरे-धीरे पश्चिम की ओर अयनित (precess) करता है। ताख की यह हिलावट लगभग १८.६ वर्षों में एक पूरा चक्र पूरा कर लेता है।
2006 मियामी मास्टर्स

पुरुष एकल

रोजर फ़ेडरर ने  इवान लुबिचिच को 7-6, 7-6, 7-6 से हराया।

पुरुष युगल

योनास ब्योर्कमैन /  मैक्स मिरन्यी ने  बॉब ब्रायन /  माइक ब्रायन को 6-4, 6-4 से हराया।
हिन्दोस्थान

हिन्दोस्थान १९ वी सदी में कालाकांकर रियासत से प्रकाशित होने वाला एक दैनिक समाचार पत्र था। कालाकांकर नरेश राजा रामपाल सिंह ने नवंबर, १८५८ ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक राजा रामपाल सिंह स्वयं ही रहे परंतु संपादन का काम पं. मदनमोहन मालवीय, पं. प्रतापनारायण मिश्र, बालमुकुंद गुप्त आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए थे। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'।
स्वामी शिवानन्द

स्वामी शिवानन्द (1854-1934) रामकृष्ण मिशन के द्वितीय संघाध्यक्ष थे। उनका पूर्व नाम 'तारकनाथ घोषाल' था। उनके शिष्य उन्हें 'महापुरुष महाराज' के नाम से पुकारते थे।
आसावरी ठाट

असावरी (IASTĀsāvari) भारतीय उपमहाद्वीप से हिंदुस्तानी संगीत के दस बुनियादी चरणों में से एक है। इसका एक नाम राग भी है।
इलाही

"इलाही"  2013 बॉलीवुड फिल्म ये जवानी है दीवानी से एक हिंदी गीत है।  प्रीतम चक्रवर्ती द्वारा रचित यह गीत अरिजीत सिंह ने गाया है। गीत के वीडियो ट्रैक में अभिनेता रणबीर कपूर हैं। इस गीत का एक प्रतिदान संस्करण भी फिल्म के ध्वनिपथ के लिए जारी किया गया था, जिसके गायक मोहित चौहान हैं.

पृष्ठभूमि

इस गीत के लिए संगीत रचना प्रीतम ने की है। एक संगीतकार के रूप में धर्मा प्रोडक्शंस के साथ यह उनकी पहली सहकार्यता थी।  प्रीतम और रणबीर कपूर इस से पहले अजब  प्रेम की गजब कहानी (2009), राजनीति (2010) और बर्फी! (2012) जैसी फिल्मों में एक साथ काम कर चुके हैं। 31 जुलाई 2012 की जारी एक रिपोर्ट में बताया गया कि मोहित चौहान एक गाने में कपूर को आवाज देंगे , जिसके लिए वह पहले रॉकस्टार (2011) और बर्फी! (2012) में गा चुके हैं। मूल संस्करण, जो कि अरिजीत सिंह ने गाया है, गतिशील संगीत व्यवस्था के कारण दूसरे संस्करण से थोड़ा अलग है।
इस गीत के अलावा, सिंह ने फिल्म की एल्बम के लिए दो अन्य गीत किए, सुनिधि चौहान के साथ "दिल्ली वाली गर्लफ्रेंड" और हर्षदीप कौर के साथ "कबीरा". फिल्म में कपूर ने बनी नाम का चरित्र निभाया, जिसका सपना भटकना और दुनिया का पता लगाना है।  गीत बनी पर चित्रित है कि कैसे वह एक यात्रा संबंधित कार्यक्रम के लिए वीडियोग्राफर के रूप में काम करता है, और दुनिया की यात्रा करता है, जैसी कि उसने योजना बनाई थी।  कपूर ने पहले  2009 में बॉलीवुड फिल्म वेक अप सिड में अयान मुखर्जी के साथ काम किया था. गीत के बोल जो अमिताभ भट्टाचार्य द्वारा लिखे गये हैं, मुख्य रूप से नायक के स्वेच्छापूर्ण और लापरवाही भरे रवैये पर ध्यान केंद्रित करते हैं।

प्रदर्शन और प्रतिक्रिया

गीत को फिल्म के डिजिटल साउंडट्रैक के हिस्से के रूप में 29 अप्रैल 2013 को जारी किया गया।  गीत के पोस्टरों को, जिनमें कपूर एक दाढ़ी के साथ थे, कबीरा गीत के संगीत वीडियो के साथ-साथ 5 मई 2013 को जारी किया गया।  आधिकारिक तौर पर संगीत वीडियो को टी-सीरीज के यूट्यूब चैनल के माध्यम से 6 अप्रैल 2013 को जारी किया गया।

समीक्षा

बॉलीवुड हंगामा' के राजीव विजयकर ने गीत को "एक ध्वन्यात्मक खुशी" कहते हुए बोला कि यह "स्पष्ट रूप से श्रोता को अपने आकर्षक हुक से मंत्रमुग्ध करने के लिए" है।   दैनिक भास्कर  से समीक्षकों ने लिखा है: "अरिजीत सिंह द्वारा गाया एक साधारण गीत, पृष्ठभूमि में बच्चों द्वारा कोरस गायन से ताजगी है". इंडियन एक्सप्रेस  से सांख्यन घोष ने प्रशंसा करते हुए सिंह के स्वर को "विश्वासपूर्ण" कहा।

प्रतिदान संस्करण

कोईमोई के लिए लिखते हुए मोहर बसु ने चौहान के स्वरों की प्रशंसा की और इसे मूल संस्करण की तुलना में बेहतर माना।
दैनिक भास्कर के समीक्षकों ने लिखा: "यह मूल की तुलना में थोड़ा तेज है, अन्यथा बाकी तत्व मूल के समान ही हैं"। बॉलीवुड हंगामा' के  राजीव विजयकर ने इस संस्करण को मूल की तुलना में "थोड़ा नीचे लेकिन बहुत अधिक सहानुभूतिपूर्वक गाया गया" पाया.
आशा नेहेमिया

एक हिन्दी साहित्यकार।
जैवसंहति इष्टिकायन

जैवसंहति इष्टिकाएँ (Biomass briquettes) कोयला और काष्ठकोयला के स्थान पर प्रयुक्त जैव ईंधन है। ये इष्टिकाएँ, जैवसंहति (जैसे खोई, मूँगफली का छिलका, धान की भूसी आदि) को एकत्र करके दबाकर बनायी जातीं हैं। दबाने से यह लाभ होता है कि ये इष्टिकाएँ कम जगह घेरतीं हैं तथा अधिक समय तक जलतीं हैं। इनका उपयोग मुख्यतः विकासशील देशों में होता है जहाँ भोजन पकाने वाले ईंधन आसानी से उपलब्ध नहीं हैं।
रिवा दुर्ग

रिवा किला (या रेवाह किला) जो स्थानीय रूप में काल किला के नाम से जाना जाता है, मध्य मुम्बई में मीठी नदी के किनारे स्थित एक दुर्ग है। यह किला धारावी झोपड़पट्टी के बीच जीर्ण अवस्था में है। यह किला तत्कालीन बॉम्बे (वर्तमान मुम्बई) के प्रथम राज्यपाल जेराल्ड अङ्गिएर (१६६९-१६७७) द्वारा बनवाया गया था। यह बड़े बंबई कैसल का भाग था, और १७ वीं सदी में ब्रिटिश आयोजित बंबई के उत्तरी हिस्से में दिखाया जाता था। यह महल भी पुर्तगाली अनुरक्षित और बाद में मराठाओं के अधीन साल्सेट द्वीप के विरुद्ध क्षेत्र की रखवाली हेतु एक पहरे की मीनार के रूप में प्रयोग किया गया था।
१०८६ ईसा पूर्व

१०८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एन्टोन बालासिंगम

एन्टोन स्तानिस्लाव बालासिंगम (4 मार्च 1938 - 2006 दिसम्बर 14) के प्रमुख राजनीतिक रणनीतिकार और अलगाववादी समूह तमिल इलाम मुक्ति शेर के प्रमुख वार्ताकार थे. वह अल्पसंख्यक के एक ब्रिटिश नागरिक श्रीलंका से तमिल मूल था.
1998 फ़्रेंच ओपन टेनिस प्रतियोगिता

फ़्रेंच ओपन (फ़्रान्सीसी: Les Internationaux de France de Roland Garros‎ or Tournoi de Roland-Garros) एक मुख्य टेनिस प्रतियोगिता है जो मध्य मई से जून के प्रारंभ तक रोलां गैरो स्टेडियम, पेरिस, फ़्रांस में खेली जाती है। यह वर्ष की द्वितीय ग्रैंड स्लैम प्रतियोगिता होती है।
विजेताओं की सूची इस प्रकार से है:

पुरूष एकल

विजेता:  कार्लोस मोया (स्पेन)
उपविजेता:  एलेक्स कोरेत्ज़ा (स्पेन)
अंतिम स्कोर: 6-3, 7-5, 6-3

महिला एकल

विजेता:  अरांत्ज़ा सांचेज़ विकारियो (स्पेन)
उपविजेता:  मोनिका सेलेस (संयुक्त राज्य अमरीका)
अंतिम स्कोर: 7-6, 0-6, 6-2

पुरुष युगल

विजेता:   जैको एल्टिंग / पॉल हारहुईस (नीदरलैंड/नीदरलैंड)
उपविजेता:   मार्क नोल्स / डेनियल नेस्तर (बहामास/कनाडा)
अंतिम स्कोर: 6-3, 3-6, 6-3

महिला युगल

विजेता:   मार्टिना हिंगिस / जाना नोवोत्ना (स्विट्ज़रलैंड/चेक गणराज्य)
उपविजेता:   लिंडसे डेवनपोर्ट / नताशा ज़्वेरेवा (अमेरिका/बेलारूस)
अंतिम स्कोर: 6-1, 7-5

मिश्रित युगल

विजेता:   वीनस विलियम्स / जस्टिस जिमेलस्टोब (अमेरिका/अमेरिका)
उपविजेता:   सेरेना विलियम्स / लुइस लोबो(अमेरिका/अमेरिका)
अंतिम स्कोर: 6-4, 6-4

बालक एकल

विजेता:  फ़र्नेन्डो गोन्जालेस (चिली)
उपविजेता:  हुआन कार्लोस फरेरो (स्पेन)
अंतिम स्कोर: 4-6, 6-4, 6-3

बालिका एकल

विजेता:  नादिया पेट्रोवा (रूस)
उपविजेता:  येलेना डॉकिक (ऑस्ट्रेलिया)
अंतिम स्कोर: 6-3, 6-3

बालक युगल

विजेता:   होस डे अर्मास / फ़र्नेन्डो गोन्जालेस (वेनेजुएला/चिली)
उपविजेता:   हुआन कार्लोस फरेरो / फेलिसियानो लोपेज़ (स्पेन/स्पेन)
अंतिम स्कोर: 6-7, 7-5, 6-3

बालिका युगल

विजेता:   किम क्लाइतज़र्स / येलेना डॉकिक (बेलारूस/ऑस्ट्रेलिया)
उपविजेता:   एलीना देमेनतीवा / नादिया पेट्रोवा (रूस/रूस)
अंतिम स्कोर: 6-4, 7-6
१९४७ ईसा पूर्व

१९४७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विचार मीमांसा

विचार मीमांसा हिन्दी की एक ऑनलाइन वेब पत्रिका है।
रूस की भाषाएं

रूस की सभी भाषाओं में, रूसी राष्ट्रीय स्तर पर एकमात्र आधिकारिक भाषा है। रूसी भाषा के साथ रूस के विभिन्न क्षेत्रों में 35 अलग-अलग भाषाओं को आधिकारिक भाषा माना जाता है। आज रूस में 100 से अधिक अल्पसंख्यक भाषाएं बोली जाती हैं|

इतिहास

रूसी साम्राज्य का एकमात्र आधिकारिक भाषा था जो 1917 तक अस्तित्व में था। सोवियत काल के दौरान, विभिन्न अन्य जातीय समूहों की भाषाओं की नीति नीति में उतार-चढ़ाव हुई। राज्य ने देश भर में विभिन्न भाषाओं के लिए वर्णमाला और व्याकरण विकसित करने में मदद की, जिसमें पहले लिखित रूप की कमी थी। हालांकि प्रत्येक घटक गणराज्य की अपनी आधिकारिक भाषा थी, एकजुट भूमिका, और बेहतर स्थिति रूसी के लिए आरक्षित थी।

आधिकारिक भाषाएं

रूस रूसी संघ की एकमात्र संघीय आधिकारिक भाषा है, रूस के विभिन्न निर्वाचन क्षेत्रों में कई अन्य आधिकारिक रूप से मान्यता प्राप्त भाषाएं हैं - रूस के संविधान के अनुच्छेद 68 में रूस के विभिन्न गणराज्यों को रूस के अलावा आधिकारिक (राज्य) भाषाओं को स्थापित करने की अनुमति मिलती है। डैगस्टन का संविधान राज्य भाषाओं के रूप में "रूसी और दगस्टान के लोगों की भाषाओं" को परिभाषित करता है, हालांकि भाषाओं की कोई व्यापक सूची नहीं दी गई थी। कानून की परियोजना में दगस्टान गणराज्य की भाषाओं पर 32 भाषाओं को सूचीबद्ध किया गया है।

रूसी भाषा

रूसी भाषा  पूर्वी स्लाविक भाषाओं में सर्वाधिक प्रचलित भाषा है। रूसी यूरोप की एक प्रमुख भाषा तो है ही, विश्व की प्रमुख भाषाओं में भी इस का विशेष स्थान है, हालाँकि भौगोलिक दृष्टि से रूसी बोलने वालों की अधिकतर संख्या यूरोप की बजाय एशिया में निवास करती है।

शिक्षा की भाषाएं

हर साल रूसी शिक्षा मंत्रालय और विज्ञान स्कूलों में उपयोग की जाने वाली भाषाओं पर आंकड़े प्रकाशित करता है। 2014/2015 में 13.7 मिलियन रूसी छात्रों के पूर्ण बहुमत [33] (13.1 मिलियन या 9 6%) ने रूसी शिक्षा को शिक्षा के माध्यम के रूप में इस्तेमाल किया हैं। लगभग 1.6 मिलियन या 12% छात्रों ने एक विषय के रूप में अपनी (गैर-रूसी) मूल भाषा का अध्ययन किया हैं। सबसे अधिक पढ़ाई भाषा क्रमश: 347, 253, 107 हजार छात्रों के साथ तातार, चेचन और चुवाश हैं।
पीटीसी पंजाबी

पीटीसी पंजाबी एक पंजाबी टीवी चैनल है। यह एक मनोरंजन चैनल है।
२५५६ ईसा पूर्व

२५५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।